

**ЧӐВАШ РЕСПУБЛИКИН**

**САККУНӖ**

## Чӑваш Республикин

## уйрӑм саккунӗсен акчӗсене улшӑнусем кӗртесси Ҫинчен

*Чӑваш Республикин Патшалӑх Канашӗ*

*2018 ҫулхи авӑн уйӑхӗн 14-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче вырӑнти хӑй тытӑмлӑх органӗсене патшалӑхӑн уйрӑм полномочийӗсене парасси ҫинчен" 2006 ҫулхи чӳк уйӑхӗн 30-мӗшӗнчи 55 №-лӗ саккунӗн (Чӑваш Республикин Патша­лӑх Канашӗн ведомоҫӗсем, 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 84, 85 №-сем; 2011, 90, 91 №-сем; 2012, 92 (I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 5, 6, 12 №-сем; 2014, 5, 6, 11 №-сем; 2015, 12 №; 2016, 10, 12 №-сем; 2017, 3, 7 №-сем; "Республика" хаҫат, 2017, чӳк уйӑхӗн 8-мӗшӗ, раштав уйӑхӗн 13-мӗшӗ; 2018, ҫу уйӑхӗн 8-мӗшӗ, ҫӗртме уйӑхӗн 27-мӗшӗ) 1 статйин 5-мӗш пайӗн 1-мӗш пунктне ҫакӑн пек улшӑнусем кӗртес:

виҫҫӗмӗш абзаца ҫакӑн пек ҫырса хурас:

"граждансен тӑрӑмӗн акчӗсене ҫырса пынисене тӳрлетӳсем, улшӑнусем кӗртесси;";

пиллӗкмӗш абзаца ҫакӑн пек ҫырса хурас:

"граждансен тӑрӑмӗн хут ҫине ҫырса хатӗрленӗ акчӗсене ҫырса пыни­сене шута илесси, тӗплӗн тишкерсе тухасси, вӗсене Федерацин "Граждансен тӑрӑмӗн акчӗсем ҫинчен" 1997 ҫулхи чӳк уйӑхӗн 15-мӗшӗнчи 143-ФЗ №-лӗ саккунӗпе (малалла – Федерацин "Граждансен тӑрӑмӗн акчӗсем ҫинчен" саккунӗ) палӑртнӑ вӑхӑт хушши упрама тивӗҫлӗ условисем туса хурасси, граждансен тӑрӑмӗн хут ҫине ҫырса хатӗрленӗ акчӗсене ҫырса пынисенчен пухса хатӗрленӗ граждансен тӑрӑмӗн акчӗсене патшалӑх регистрацийӗ тунине ҫырса пымалли кӗнекесене (акт кӗнекисене) патшалӑх архивне упрас тӗллевпе пама хатӗрлесси;";

тӑххӑрмӗш абзаца ҫакӑн пек ҫырса хурас:

"федерацин Граждансен тӑрӑмӗн акчӗсене ҫырса пынисен пӗр пӗтӗм пат­шалӑх реестрне тытса пымалли патшалӑх информаци тытӑмӗн информаци технологийӗсемпе тата техника хатӗрӗсемпе усӑ курса граждансен тӑрӑмӗн акчӗсене ҫырса пынисене, ҫавӑн пекех Федерацин "Граждансен тӑрӑмӗн акчӗсем ҫинчен" саккунӗпе палӑртнӑ ытти сведенисене Раҫҫей Федерацийӗн саккунӗсемпе палӑртнӑ йӗркепе туса хатӗрлесси, улӑштарасси, упрасси, тӗплӗн тишкерсе тухасси тата парасси;";

вуннӑмӗш абзац хӑйӗн вӑйне ҫухатнӑ тесе йышӑнас.

**2 статья**

Чӑваш Республикин "Чӑваш Республикин "Чӑваш Республикинче вырӑнти хӑй тытӑмлӑх органӗсене патшалӑхӑн уйрӑм полномочийӗсене парасси ҫинчен" саккунне улшӑнусем кӗртесси ҫинчен" 2018 ҫулхи ҫӗртме уйӑхӗн 20-мӗшӗнчи 35 №-лӗ саккунӗн ("Республика" хаҫат, 2018, ҫӗртме уйӑхӗн 27-мӗшӗ) 2 статйин 2-мӗш пайӗнче ", кӑтартнӑ положенисем 2018 ҫул­хи юпа уйӑхӗн 1-мӗшӗччен вӑйра тӑраҫҫӗ" сӑмахсене кӑларса пӑрахас.

**3 статья**

Ҫак Саккун, ҫак Саккуна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрекен 2 статьясӑр пуҫне, 2018 ҫулхи юпа уйӑхӗн 1-мӗшӗнчен пуҫласа вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули